Douglas Adams

Douglas Noel Adams (11. märts 1952 Cambridge, Inglismaa – 11. mai 2001 Santa Barbara, California, USA) oli inglise ulmekirjanik, kes sai maailmakuulsaks sarja "Pöidlaküüdi reisijuht Galaktikas" autorina, mida ta ise nimetas viieosaliseks triloogiaks. Peamiselt kirjutas ta teadusulmet.

Ulmekirjanduse BAASis on 13 Douglas Adamsi teost. Neist eesti keelde on tõlgitud viis Pöidlaküüdi-sarja raamatut, mis ilmusid kirjastustes Olion ja Eesti Päevaleht.

 Originaali pealkiri Aasta Tõlke pealkiri Ilmumisaasta(Olion) Ilmumisaasta(Eesti Päevaleht) The Hitchhiker's Guide to the Galaxy 1979 "Pöidlaküüdi reisijuht Galaktikas" 1995 2009 The Restaurant at the End of the Universe 1980 "Universumi lõpu restoran" 1998 2009 Life, the Universe, and Everything 1982 "Elu, Universum ja kõik" 1999 2010 So Long, and Thanks for All the Fish 1984 "Nägemiseni, ja aitäh kala eest" 2003 ilmumataMostly Harmless1992"Enamasti ohutu"2004 ilmumata 

Douglas Adamsi tõlkimata teostest on tähtsaim Dirk Gently detektiiviagentuuri sari.

Mõni aeg enne oma surma rääkis Adams, et Pöidlaküüdi-sarjast on puudu veel üks raamat, kuid see jäigi tal kirjutamata. Küll aga valis Adamsi lesk välja kuuenda raamatu kirjutaja ning tähistamaks sarja esimese raamatu ilmumise 30. aastapäeva, ilmuski 12. oktoobril 2009 Eoin Colferi sulest raamat "And Another Thing..."

Vaata ka
Käteräti päev

 Välislingid 

 Douglas Adamsi ametlik koduleht
 Douglas Adamsi fännileht
 Douglas Adams Ulmekirjanduse BAASis

Kategooria:Inglise kirjanikud
Kategooria:Suurbritannia ulmekirjanikud
Kategooria:Sündinud 1952
Kategooria:Surnud 2001